《摸鱼儿 其二 凌云话别，和胡玉津韵》
清代·张慎仪

理征鞭、又将去也，骊歌唱得声破。别怀枨触浑无俚，况又自伤破坷。

生憾者。问此去，青山更有谁知我。欲留未可。且落叶扁舟，联吟拌醉，怅玉津渔火。

记倾盖。正是那时雪堕。岁华还虑虚过。岚边行榼花间屧，准备嬉游最妥。

君恋么。便风絮，浪萍凄悄荒邮左。明年春娜。有残月晓风，芦沟杨柳，寻梦正无那。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。